Pandemia a prăbușit piaţa auto. Care au fost cele mai vândute modele în Europa.
Piaţa de automobile a înregistrat o scădere puternică pe timpul pandemiei. De la circa 30 de mii de unităţi, modelul Golf, al Volkswagen, a înregistrat acum vânzări de 8.000 unităţi. Locul 2 este ocupat de Skoda, cu 6.529 modele Octavia.
Piaţa auto a trecut printr-un dintre cele mai grele crize din ultimele decenii în perioada pandemiei de coronavirus. Blocată aproape complet de răspândirea COVID-19 şi de instaurarea carantinei, deci şi a închiderii fabricilor, piaţa de automobile a înregistrat o scădere puternică. Totuşi, sunt şi constructori care au reuşit să vândă, notează JATO Dynamics. JATO Dynamics a întocmit o listă a celor mai cumpărate modele. Astfel, în luna aprilie, Volkswagen, cu modelul Golf, a fost lider, cu 8.000 unităţi noi înmatriculate. Deşi în fruntea listei, VW are o scădere a volumului de la aproximativ 30.000 la 8.000. Locul 2 este ocupat de Skoda, cu 6.529 modele Octavia, iar cel de-al 3-lea de Renault Clio – 6.370 unităţi. Vânzările Dacia, cu modelul de succes Sandero, au scăzut puternic. Dacă anul trecut Sandero era în prima parte a clasamentului, acum modelul nu se mai regăşeşte în top.